ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১১.৪৪ কোটি ছাড়িয়েছে
দেশে গত ২৪ ঘণ্টায় ৩৩ লক্ষের বেশি টিকার ডোজ দেওয়া হয়েছে
১০টি রাজ্যে নতুন করে আক্রান্তের হার ৮১ শতাংশের বেশি
দেশে মোট সুস্পষ্টভাবে করোনায় আক্রান্তের ৬৭.১৬ শতাংশই পাঁচটি রাজ্যে
নতুন দিল্লি, ১৫ এপ্রিল, ২০২১
দেশে আজ পর্যন্ত ১১ কোটি ৪৪ লক্ষের বেশি টিকার ডোজ দেওয়া হয়েছে। টিকাকরণ অভিযানে আরও গতি আনতে সারা দেশে ১১-১৪ এপ্রিল পর্যন্ত টিকা উৎসব উদযাপিত হয়। বিশেষ এই টিকাকরণ অভিযানে সরকারি ও বেসরকারি ক্ষেত্র সক্রিয় ভাবে অংশগ্রহণ করে। টিকা উৎসবের সময় সারা দেশে টিকাগ্রহিতা যোগ্য ব্যক্তিদের ১ কোটি ২৮ লক্ষ ৯৮ হাজার ৩১৪টি বেশি টিকার ডোজ দেওয়া হয়েছে।
দেশে আজ সকাল ৭টা পর্যন্ত ১১ কোটি ৪৪ লক্ষ ৯৩ হাজার ২৩৮টি টিকার ডোজ দেওয়া হয়েছে। এরমধ্যে, ৯০ লক্ষ ৬৪ হাজার ৫২৭ জন স্বাস্থ্যকর্মীকে প্রথম ডোজ এবং ৫৬ লক্ষ ৪ হাজার ১৯৭ জন কর্মীকে টিকার দ্বিতীয় ডোজ দেওয়া হয়েছে। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ২ লক্ষ ১৩ হাজার ৫৬৩ জন কর্মীকে প্রথম ডোজ এবং ৫০ লক্ষ ৬৪ হাজার ৮৬২ জন কর্মীকে দ্বিতীয় ডোজ দেওয়া হয়েছে। এছাড়াও ৬০ বছরের বেশি বয়সী ৪ কোটি ৩৪ লক্ষ ৭১ হাজার ৩১ জন সুফলভোগী প্রথম ডোজ এবং ২৭ লক্ষ ৪৭ হাজার ১৯ জন সুফলভোগী দ্বিতীয় ডোজ পেয়েছেন। একইভাবে ৪৫ থেকে ৬০ বছর বয়সী ৩ কোটি ৭৪ লক্ষ ৩০ হাজার ৭৮ জন সুফলভোগী প্রথম ডোজ এবং ৮ লক্ষ ৯৭ হাজার ৯৬১ জন সুফলভোগী দ্বিতীয় ডোজ পেয়েছেন।
দেশে এখনও পর্যন্ত ৮টি রাজ্যে টিকাকরণের হার ৫৯.৭৬ শতাংশ। দেশে গত ২৪ ঘন্টায় ৩৩ লক্ষের বেশি টিকার ডোজ দেওয়া হয়েছে। দেশব্যাপী টিকাকরণ অভিযানের ৮৯তম দিনে  ৩৩ লক্ষ ১৩ হাজার ৮৪৮টি টিকার ডোজ দেওয়া হয়েছে। এরমধ্যে ২৮ লক্ষ ৭৭ হাজার ৪৭৩ জন সুফলভোগী প্রথম ডোজ এবং ৪ লক্ষ ৩৬ হাজার ৩৭৫ জন সুফলভোগী দ্বিতীয় ডোজ পেয়েছেন।
দেশে গত ২৪ ঘন্টায় ২ লক্ষ ৭৩৯ জন নতুন করে করোনায় আক্রান্ত। মহারাষ্ট্র, উত্তরপ্রদেশ, দিল্লি, ছত্তিশগড়, কর্ণাটক, মধ্যপ্রদেশ, কেরালা, তামিলনাড়ু, গুজরাজ ও রাজস্থান সহ ১০টি রাজ্যে দৈনিক কোভিডে আক্রান্তের সংখ্যা ক্রমবর্ধমান। ১০টি রাজ্যে নতুন করে করোনায় আক্রান্তের হার ৮০.৭৬ শতাংশ। মহারাষ্ট্রে একদিনেই সর্বাধিক ৫৮ হাজার ৯৫২ জন আক্রান্ত হয়েছেন। উত্তরপ্রদেশে আক্রান্তের সংখ্যা ২০ হাজার ৪৩৯। অন্যদিকে, দিল্লিতে একদিনেই আক্রান্ত ১৭ হাজার ২৮২ জন।
দেশে ১৬টি রাজ্যে দৈনিক করোনায় আক্রান্তের রেখাচিত্র ঊর্ধ্বমুখী। এরফলে, সারা দেশে সুস্পষ্টভাবে করোনায় আক্রান্তের সংখ্যা দাঁড়িয়েছে ১৪ লক্ষ ৭১ হাজার ৮৭৭। দেশে মোট করোনায় আক্রান্তের ১০.৪৬ শতাংশ সুস্পষ্টভাবে করোনায় আক্রান্ত হয়েছেন। অবশ্য গত ২৪ ঘন্টায় সারা দেশে সুস্পষ্টভাবে আক্রান্তের সংখ্যা ১ লক্ষ ৬ হাজার ১৭৩টি কমেছে।
দেশে ৫টি রাজ্যে – মহারাষ্ট্র, ছত্তিশগড়, উত্তরপ্রদেশে, কর্ণাটক এবং কেরালায় আক্রান্তের হার ৬৭.১৬ শতাংশ। কেবল মহারাষ্ট্রেই আক্রান্তের হার ৪৩.৫৪ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ২৪ লক্ষ ২৯ হাজার ৫৬৪। জাতীয় স্তরের সুস্থতার হার ৮৮.৩১ শতাংশ। এদিকে, দেশে গত ২৪ ঘন্টায় ৯৩ হাজার ৫২৮ জন সুস্থ হয়েছেন।
দেশে গত ২৪ ঘন্টায় কোভিডে ১৩৮ জনের মৃত্যু হয়েছে। এর মধ্যে ৮২.২৭ শতাংশ মারা গেছেন ১০টি রাজ্যে। মহারাষ্ট্রে সর্বাধিক ২৭৮ জনের মৃত্যু হয়েছে। ছত্তিশগড়ে একদিনেই মারা গেছেন ১২০ জন।
দেশে ৯টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ত্রিপুরা, মেঘালয়, সিকিম, নাগাল্যান্ড, মিজোরাম, মণিপুর, লাক্ষ্মাদ্বীপ, অরুণাচলপ্রদেশ প্রভৃতি।
CG/BD/AS/
(
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় মন্ত্রিসভা ২০২৫-২৬ পর্যন্ত অটল মিশন ফর রিজুভিনেশন অ্যান্ড আর্বান ট্রান্সফরমিশন  চালু রাখার প্রস্তাব অনুমোদন করেছে
শহরাঞ্চলের পরিবারগুলিতে সুলভে নির্ভরযোগ্য জল সরবরাহ ও নিকাশি পরিষেবা প্রদান করা জাতীয় অগ্রাধিকার
অম্রুত ২.০ কর্মসূচি রূপায়ণে আনুমানিক খরচ ২ লক্ষ ৭৭ হাজার কোটি টাকা
নয়াদিল্লি, ১২ অক্টোবর, ২০২১
আত্মনির্ভর ভারত গঠনের লক্ষ্যে এবং শহরগুলিকে জলসম্পদ সম্পর্কিত চক্রাকার অর্থনীতির মাধ্যমে পানীয় জল সরবরাহে নিরাপদ ও আত্মনির্ভর করে তুলতে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০২৫-২৬ পর্যন্ত অটল মিশন ফর রিজুভিনেশন অ্যান্ড আর্বান ট্রান্সফরমিশন ২.০  কর্মসূচি রূপায়ণে সায় দিয়েছে। মন্ত্রিসভা উপলব্ধি করেছে যে, শহরাঞ্চলের পরিবারগুলিকে সুলভে নির্ভরযোগ্য জল সরবরাহ ও নিকাশি পরিষেবা জাতীয় স্তরে একটি অগ্রাধিকারের বিষয়। তাই, শহরাঞ্চলের প্রতিটি পরিবারে পাইপবাহিত জলসংযোগ পৌঁছে দিয়ে জলসম্পদের সংরক্ষণ/জলসম্পদের পরিমাণ বাড়িয়ে, জলাশয় ও কূপগুলির পুনরুজ্জীবন ঘটিয়ে, ব্যবহৃত জল শোধন করে তার পুনর্ব্যবহারে এবং বৃষ্টির জল সংরক্ষণের মাধ্যমে এই উদ্দেশ্য পূরণ সম্ভব। শহরাঞ্চলে পরিবারগুলিতে পাইপবাহিত জল সরবরাহ ও নিকাশি ব্যবস্থার সুবিধা দিয়ে জীবনযাপনের মানোন্নয়ন করাই এই কর্মসূচির উদ্দেশ্য। উল্লেখ করা যেতে পারে, ২০১৫’র জুন মাসে জাতীয় জল মিশনের ওপর গুরুত্ব দিয়ে অম্রুত কর্মসূচির প্রথম পর্যায়ের সূচনা হয়েছিল। প্রথম পর্যায়ে ৫০০টি শহরবাসীকে পাইপবাহিত জল সংযোগ ও নিকাশি পরিষেবার সুবিধা প্রদান করে জীবনযাপনের মানোন্নয়নে গুরুত্ব দেওয়া হয়। এখনও পর্যন্ত অম্রুত প্রকল্পের প্রথম পর্যায়ে ১ কোটি ১০ লক্ষ পরিবারে পাইপবাহিত জল সংযোগ দেওয়া হয়েছে এবং ৮৫ লক্ষ নিকাশি ব্যবস্থা গড়ে তোলা হয়েছে। এছাড়াও, দৈনিক ৬ হাজার মিলিয়ন টন বর্জ্য পরিচালনা কেন্দ্র গড়ে তোলা হচ্ছে। ইতিমধ্যেই দৈনিক-ভিত্তিতে ১ হাজার ২১০ মিলিয়ন লিটার জল শোধন ক্ষমতা গড়ে তোলা হয়েছে। একই সঙ্গে, ১ হাজার ৭০০টি এলাকা বানভাসী হওয়া থেকে মুক্ত করা হয়েছে।
অম্রুত কর্মসূচির প্রথম পর্যায়ে অর্জিত সাফল্যকে এগিয়ে নিয়ে যেতে দ্বিতীয় পর্যায়ে দেশের ৪ হাজার ৩৭৮টি শহরে পারিবারিক পাইপবাহিত জল সংযোগ সুবিধা পৌঁছে দেওয়ার পরিকল্পনা নেওয়া হয়েছে। এছাড়াও, ৫০০টি অম্রুত শহরে পারিবারিক নিকাশি ব্যবস্থা গড়ে তোলার পরিকল্পনা রয়েছে। কর্মসূচির দ্বিতীয় পর্যায়ে শহরাঞ্চলে ২ কোটি ৬৮ লক্ষ পরিবারে পাইপবাহিত জল সংযোগ এবং ২ কোটি ৬৪ লক্ষ নিকাশি ব্যবস্থা গড়ে তোলার লক্ষ্য স্থির হয়েছে।
২০২০-২১ অর্থবর্ষ থেকে ২০২৫-২৬ পর্যন্ত পাঁচ বছরে অম্রুত কর্মসূচির দ্বিতীয় পর্যায়ে ২ লক্ষ ৭৭ হাজার কোটি টাকা খরচ করা হবে। এর মধ্যে কেন্দ্রীয় সরকার ৭৬ হাজার ৭৬০ কোটি টাকার ব্যয়ভার বহন করবে।
কর্মসূচির দ্বিতীয় পর্যায়ে শহরাঞ্চলীয় স্বশাসিত সংস্থাগুলির আর্থিক সুস্বাস্থ্য ও পানীয় জল নিরাপত্তার ক্ষেত্রে অগ্রাধিকার দেওয়া হচ্ছে। জল শোধনের মাধ্যমে ২০ শতাংশ জলের চাহিদা মেটানোর পরিকল্পনা রয়েছে। এমনকি, রাজস্ব বহির্ভূত জলের ক্ষেত্রে খরচের পরিমাণ ২০ শতাংশের নীচে নামিয়ে আনার লক্ষ্য স্থির হয়েছে। অন্যদিকে, জলাধারগুলির পুনরুর্জীবন ও সংস্কারে অগ্রাধিকার দেওয়া হচ্ছে। শহরাঞ্চলে সম্পত্তি কর ও ব্যবহার বাবদ মাশুল খাতে সংস্কারের ওপর গুরুত্ব দেওয়া হচ্ছে। সংস্কারের ওপর ভিত্তি করে শহরাঞ্চলীয় স্থানীয় স্বশাসিত সংস্থাগুলিকে কর্মসূচির মাধ্যমে উৎসাহভাতা দেওয়ার প্রস্তাব রয়েছে।
CG/BD/SB
(Visitor Counter : 96
প্রধানমন্ত্রীরদপ্তর
প্রধানমন্ত্রী ছত্তিশগড়ের বস্তারে মা দান্তেশ্বরী মন্দির দর্শন করেছেন এবং পুজো দিয়েছেন
নয়াদিল্লি, ৩ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ ছত্তিশগড়ের বস্তারে মা দান্তেশ্বরী মন্দির দর্শন করেছেন এবং পুজো দিয়েছেন।
এক্স পোস্টে এক বার্তায় প্রধানমন্ত্রী বলেছেন ;
“বস্তারে মা দান্তেশ্বরীর পূজার্চনা করে তাঁর আশীর্বাদ নিয়েছি। ছত্তিশগড়ে আমার পরিবারের সমস্ত সদস্যের উন্নতি এবং তাঁরা যাতে আনন্দে থাকেন, সেই প্রার্থনাই করি।”
(PG/CB/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৫ কোটি ৬৮ লক্ষ ছাড়িয়েছে
দেশে গত ২৪ ঘণ্টায় ২৩ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৩ হাজার ৭৫০
দেশে করোনায় আক্রান্তের সংখ্যা ১ লক্ষ ৪৫ হাজার ৫৮২
সাপ্তাহিক-ভিত্তিতে আক্রান্তের হার ১.৬৮ শতাংশ
নয়াদিল্লি, ০৩ জানুয়ারি, ২০২২
ভারতে এ পর্যন্ত ১,৪৫,৬৮,৮৯,৩০৬টি টিকার ডোজ দেওয়া হয়েছে। গতকাল টিকা দেওয়া হয়েছে ২৩,৩০,৭০৬ জনকে।
স্বাস্থ্য কর্মীদের মধ্যে ১,০৩,৮৮,০৭০ জন টিকার প্রথম ডোজ এবং ৯৭,১৮,২৫৯ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৫,৯১৬ জন প্রথম ডোজ এবং ১,৬৯,০৯,৭৬২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫০,১০,০৩,২৮৯ জন এবং দ্বিতীয় ডোজ পেয়েছেন ৩৩,৬৪,২০,৫৪৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৪৮,৮৭,০০২ জন। আর দ্বিতীয় ডোজ পেয়েছেন ১৫,১৭,৩৯,৯৯০ জন। যাঁদের বয়স ৬০-এর ওপরে তাঁদের মধ্যে ১২,১৬,১৮,৬৬২ জন প্রথম ডোজ এবং ৯,৫৮,২১,৮০৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১০ হাজার ৮৪৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪২ লক্ষ ৯৫ হাজার ৪০৭ জন সুস্থ হয়ে উঠেছেন। জাতীয় আরোগ্য লাভের হার ৯৮.২ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩৩ হাজার ৭৫০ জন। গত ১৮৯ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৪৫ হাজার ৫৮২ জন চিকিৎসাধীন। দেশে মোট সংক্রমিতের মাত্র ০.৪২ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ৮ লক্ষ ৭৮ হাজার ৯৯০টি নমুনা পরীক্ষা করা হয়েছে। এ পর্যন্ত দেশে ৬৮ কোটি ৯ লক্ষ ৫০ হাজার ৪৭৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে এই হার ০.৬৮ শতাংশ এবং দৈনিক সংক্রমণের হার ৩.৮৪ শতাংশ।
(CG/CB/SB
সামাজিকন্যায়ওক্ষমতায়নমন্ত্রক
শিক্ষার উপকরণগুলিকে ভারতীয় সাইন ল্যাঙ্গুয়েজে রূপান্তর করার জন্য আইএসএলআরটিসি এবং এনসিইআরটি-র মধ্যে ঐতিহাসিক সমঝোতাপত্র স্বাক্ষরিত
নয়াদিল্লি, ০৬ অক্টোবর, ২০২০
শ্রবণশক্তিহীন ও বধির শিশুদের শিক্ষার উপকরণ তৈরি করতে ইন্ডিয়ান সাইন ল্যাঙ্গুয়েজ রিসার্চ অ্যান্ড ট্রেনিং সেন্টার  এবং শিক্ষা মন্ত্রকের আওতাধীন জাতীয় প্রতিষ্ঠান এনসিইআরটি-র মধ্যে ঐতিহাসিক সমঝোতাপত্র স্বাক্ষরিত হয়েছে। মূলত, এই ধরণের শিশুরা যাতে পছন্দসই ভারতীয় সাইন ল্যাঙ্গুয়েজে পড়াশুনা করতে পারে তার জন্য এই উদ্যোগ নেওয়া হয়েছে। ভার্চ্যুয়াল মাধ্যমে আয়োজিত এই অনুষ্ঠানে কেন্দ্রীয় সামাজিক ন্যায় বিচার ও ক্ষমতায়ন মন্ত্রী ডঃ থাওয়ার চাঁদ গেহলট এবং কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ – এর উপস্থিতিতে এই সমঝোতাপত্র স্বাক্ষরিত হয়।সেখানে দুই মন্ত্রকের সচিবরা উপস্থিত ছিলেন। আইএসএলআরটিসি-র যুগ্মসচিব এবং এনসিইআরটি-র অধিকর্তা এই সমঝোতাপত্র স্বাক্ষর করেন।
অনুষ্ঠানের ভাষণে শ্রী গেহলট বলেন, এই সমঝোতাপত্র স্বাক্ষর এক ঐতিহাসিক পদক্ষেপ। কারণ,এখন থেকে ভারতীয় সাইন ল্যাঙ্গুয়েজে এনসিইআরটি-র পাঠ্যপুস্তকগুলি পাওয়া সহজ হবে। এর ফলে, যে সমস্ত শিশুরা কানে শুনতে পায় না, তাদের পক্ষে ভারতীয় সাইন ল্যাঙ্গুয়েজে পড়াশুনা করার বিশেষ সুবিধা মিলবে। পাশাপাশি, এই উদ্যোগ এধরনের শিক্ষার্থী, শিক্ষক, প্রশিক্ষক, অভিভাবক এবং শ্রবণ শক্তিহীনদের বিশেষ উপকারে আসবে। এই সমঝোতাপত্র স্বাক্ষরের পর এনসিইআরটি শিক্ষামূলক পাঠ্যপুস্তকগুলি ভারতীয় সাইন ল্যাঙ্গুয়েজে পাওয়া যাবে। দেশের যে কোনও প্রান্তেই শ্রবণশক্তিহীন শিক্ষার্থীরা এনসিইআরটি-র বই ভারতীয় সাইন ল্যাঙ্গুয়েজে পড়তে পারবে। এখানে হাতের মাধ্যমে বা চোখে দেখার মাধ্যমে শ্রবণশক্তিহীন শিক্ষার্থীরা পড়তে পারবেন। শ্রী গেহলট বলেন, ২০২০’র নতুন শিক্ষা নীতি এবং ২০১৬’র ভিন্নভাবে সক্ষম ব্যক্তিদের অধিকার আইনের লক্ষ্য পূরণের উদ্দেশ্যেই এই চুক্তি স্বাক্ষর। এই চুক্তির ফলে এনসিইআরটি-র পাঠ্যপুস্তক, শিক্ষক-শিক্ষিকাদের বই এবং অন্যান্য উপকরণ ও প্রথম থেকে দ্বাদশ শ্রেণী পর্যন্ত হিন্দি ও ইংরাজি মাধ্যমের উভয় বিষয়ের বইগুলি ভারতীয় সাইন ল্যাঙ্গুয়েজে পরিবর্তন করা হবে এবং তা ডিজিটাল ফরম্যাটে পাওয়া যাবে।
অনুষ্ঠানে শ্রী নিশাঙ্ক বলেন, এনসিইআরটি-র আজ ৬০তম প্রতিষ্ঠান দিবসে এই চুক্তি স্বাক্ষর এক ঐতিহাসিক পদক্ষেপ। তিনি বলেন, নতুন জাতীয় শিক্ষা নীতিতে ভারতীয় সাইন ল্যাঙ্গুয়েজে শিক্ষার মানোন্নয়নে বিশেষ গুরুত্ব দেওয়া হয়েছে। এক্ষেত্রে এই চুক্তি এনসিইআরটি-র শিক্ষা উপকরণগুলিকে ভারতীয় সাইন ল্যাঙ্গুয়েজে রূপান্তর করতে বিশেষ সাহায্য করবে। শ্রী নিশাঙ্ক আরও বলেন, সামাজিক ন্যায় বিচার ও ক্ষমতায়ন মন্ত্রক দিব্যাঙ্গ ব্যক্তিদের ক্ষমতায়ন ও কল্যাণে বিগত ৬ বছর ধরে একাধিক পদক্ষেপ গ্রহণ করেছে। এই সমঝোতা দেশের শ্রবণ শক্তি হীন শিশুদের ক্ষমতায়নের বিশেষ পথ দেখাবে বলেও তিনি জানান। শ্রী নিশাঙ্ক বলেন, নতুন শিক্ষা নীতি দেশে এক আমূল পরিবর্তন নিয়ে আসবে।
অনুষ্ঠানে শিক্ষা মন্ত্রকের আওতাধীন সোশ্যাল অ্যান্ড ইমোশনাল লার্নিং দপ্তরের সচিব শ্রীমতী অনিতা কারোয়াল বলেন, নতুন শিক্ষা নীতিতে একাধিক ভাষায় শিক্ষার ওপর জোর দেওয়া হয়েছে। এক্ষেত্রে শিক্ষা মন্ত্রকের আওতাধীন এনসিইআরটি-র ভারতীয় সাইন ল্যাঙ্গুয়েজের উন্নয়নে বিশেষ উদ্যোগ গ্রহণ করেছে। ভিন্নভাবে সক্ষম ব্যক্তিদের ক্ষমতায়ন দপ্তরের সচিব শ্রীমতী শকুন্তলা ডি গ্যাম্বলিং জানান, শিশুদের শৈশব কাল থেকেই জ্ঞানের বিকাশ ঘটানো প্রয়োজন। এ পর্যন্ত শ্রবণশক্তিহীন শিশুদের কেবলমাত্র মৌখিক বা লিখিত মাধ্যমে পড়াশুনা শেখানো হ’ত। এই সমঝোতা চুক্তির ফলে তারা এখন থেকে একক ভারতীয় সাইন ল্যাঙ্গুয়েজের মাধ্যমে পড়াশুনার সুযোগ পাবে বলেও তিনি জানান।
CG/SS/SB
(Visitor Counter : 96
প্রতিরক্ষামন্ত্রক
কলকাতায় ৫৬তম জাতীয় সমুদ্র বাণিজ্য দিবস উদযাপন
কলকাতা, ৫ এপ্রিল, ২০১৯
ভারত থেকে আন্তর্জাতিক জলপথে মুম্বাই থেকে লন্ডনে ১৯১৯-এর ৫ই এপ্রিল প্রথম বাণিজ্য তরী এসএস লয়্যালটি তার যাত্রা শুরু করেছিল। সেই দিনটির স্মরণে আজ  জাতীয় সমুদ্র বাণিজ্য দিবস উদযাপিত হচ্ছে। ভারতের সামুদ্রিক বাণিজ্য এবং সমুদ্রযাত্রার ইতিহাসে দিনটি অত্যন্ত গুরুত্বপূর্ণ। প্রাচীন যুগ থেকেই ভারত সমুদ্রযাত্রায় পারদর্শী। যেসব নাবিকরা সমুদ্রে প্রাণ হারিয়েছেন, আইএনএস নেতাজি সুভাষ-এর লাস্কার যুদ্ধ স্মারকে নৌ-বাহিনী এবং রাজ্য সরকারের প্রবীণ আধিকারিকরা তাঁদের উদ্দেশে পুষ্পস্তবক দিয়ে শ্রদ্ধা জ্ঞাপন করেন।
প্রথম বিশ্ব যুদ্ধে রয়্যাল নেভির ৮৯৬ জন লাস্কার যুদ্ধের সময় প্রাণ বিসর্জন দিয়েছিলেন। তাঁদের স্মরণে এই যুদ্ধ স্মারকটি নির্মিত হয়েছিল। বর্তমানে এটি ভারতীয় নৌ-বাহিনীর তত্ত্বাবধানে রয়েছে।
১৯৬৪ সালের ৫ই এপ্রিল, প্রথম জাতীয় সমুদ্র বাণিজ্য দিবস উদযাপিত হয়েছিল। এর মূল উদ্দেশ্য হল, আমাদের দেশের সমৃদ্ধশালী সমুদ্র বাণিজ্যের বিষয়ে জাতিকে অবগত করা এবং দেশের অর্থনীতির উন্নয়নে সমুদ্র বাণিজ্যের গুরুত্ব বোঝানো। এ বছরের এই দিবসের মূল ভাবনা - ‘ভারত মহাসাগর – সুযোগের মহাসাগর’।
CG/CB/DM
(Visitor Counter : 236
স্বরাষ্ট্র মন্ত্রক
আজাদি কা অমৃত মহোৎসব উদযাপনের জন্য প্রস্তুতি পর্যালোচনায় কেন্দ্রীয় স্বরাষ্ট্র সচিব
নতুন দিল্লি, ২১ আগস্ট, ২০২১
আজাদি কা অমৃত মহোৎসব উদযাপনে সমস্ত কেন্দ্রশাসিত অঞ্চলের প্রস্তুতি আজ এক পর্যালোচনা বৈঠকে খতিয়ে দেখেছেন কেন্দ্রীয় স্বরাষ্ট্র সচিব। উল্লেখ করা যেতে পারে, ২০২৩-এর ১৫ আগস্ট পর্যন্ত আজাদি কা অমৃত মহোৎসব উদযাপিত হবে।
বৈঠকে কেন্দ্রশাসিত অঞ্চলের প্রশাসকদের মুখ্যসচিব / উপদেষ্টারা সপ্তাহ ব্যাপী কর্মসূচির বিবরণী পেশ করেন। ভারতের স্বাধীনতা সংগ্রামের ওপর ভিত্তি করে সপ্তাহ ব্যাপী কর্মসূচি আয়োজনের পরিকল্পনা করা হয়েছে। এছাড়াও আজাদি কা অমৃত মহোৎসবকে সব দিক থেকে সাফল্যমন্ডিত করে তুলতে সংস্কৃতি, ঐতিহ্য ও পরম্পরার মত বিষয়গুলিকে কর্মসূচিকে তুলে ধরা হবে।
কেন্দ্রীয় স্বরাষ্ট্র সচিব স্বাধীনতা সংগ্রাম / স্বাধীনতা সংগ্রামীদের সঙ্গে যুক্ত অনুষ্ঠানগুলির স্বতন্ত্রতার ওপর জোর দিয়ে সাধারণ মানুষের সক্রিয় সহযোগিতায় কর্মসূচি আয়োজনে সর্বোচ্চ অগ্রাধিকার দিয়েছেন। তিনি স্বরাষ্ট্রমন্ত্রকের বার্ষিক কর্মসূচিতে এধরণের অনুষ্ঠানগুলিকে অন্তর্ভুক্ত করার জন্য চূড়ান্ত রূপ দিতে কেন্দ্রশাসিত অঞ্চলগুলির প্রতি আহ্বান জানান।
এর আগে, আজাদি কা অমৃত মহোৎসব উদযাপনের জন্য কেন্দ্রীয় স্বরাষ্ট্র সচিব গত ১৯ আগস্ট কেন্দ্রীয় সশস্ত্রবাহিনীর মহানির্দেশক, স্থলবন্দরগুলির চেয়ারম্যান এবং মন্ত্রকের অধীন বিভিন্ন সংগঠনের প্রধানদের সঙ্গে সপ্তাহব্যাপী অনুষ্ঠান আয়োজনের পরিকল্পনা নিয়ে এক বৈঠকে পৌরোহিত্য করেন।
CG/BD/AS
(Visitor Counter : 269
স্বরাষ্ট্র মন্ত্রক
কোভিড – ১৯ লকডাউন চলাকালীন শহরাঞ্চলে প্রবীণ নাগরিকদের পরিচর্যাকারী, প্রিপেইড মোবাইলের রিচার্জের সুবিধে এবং খাদ্য প্রক্রিয়াকরণ শিল্পকে ছাড় দেওয়া হয়েছে
নতুন দিল্লি, ২১ এপ্রিল, ২০২০
কোভিড-১৯ মহামারীর মোকাবিলায় দেশজুড়ে লকডাউন জারি হবার পর কেন্দ্রীয় স্বরাষ্ট্র মন্ত্রক, সর্বশেষ নীতি – নির্দেশিকায় আরো কয়েকটি ক্ষেত্রকে নিষেধাজ্ঞায় বাইরে নিয়ে এসেছে।
https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
যে সব ক্ষেত্রকে এই নিষেধাজ্ঞার বাইরে আনা হয়েছে, তার মধ্যে রয়েছেঃ-
• সামাজিক ক্ষেত্র নিয়মের ৮  ধারা অনুসারে বাড়িতে বসবাসরত প্রবীণ নাগরিকদের যারা পরিচর্যা করেন।
• জনপরিষেবার নিয়মের ১১  ধারা অনুসারে প্রিপেইড মোবাইলের রিচার্জ কেন্দ্র
• নিত্য প্রয়োজনীয় পণ্য সরবরাহের নিয়মের ১৩  ধারা অনুসারে শহরাঞ্চলে পাউরুটির কারখানা, দুগ্ধ প্রক্রিয়াকরণ শিল্প, আটা, ময়দা এবং ডালের কল।
কোভিড – ১৯ এর জাতীয় নির্দেশিকা অনুসারে লকডাউনের সময় অফিস, কারখানা এবং বিভিন্ন সংস্থায়, সামাজিক দূরত্ব বজায় রাখার যে নিয়মটি রয়েছে তা এক্ষেত্রেও যথাযথভাবে পালন করতে হবে।
সমস্ত রাজ্যকে জানানো হচ্ছে, ওপরের এই বিষয়গুলি সম্পর্কে জেলাকর্তৃপক্ষকে স্পষ্টভাবে জানাতে হবে। রাজ্যগুলির উদ্দেশে পাঠানো সরকারী বিজ্ঞপ্তিটি দেখতে নিচের লিঙ্কটি ক্লিক করুন।
https://static.pib.gov.in/WriteReadData/userfiles/21.4.2020%20Exemptions%20of%20senior%20citizens%20caregivers,%20prepaid%20mobile%20recharge,%20Food%20Processing%20in%20urban%20areas.pdf
(CG/CB/SFS
প্রধানমন্ত্রীরদপ্তর
প্রধানমন্ত্রী তেশরা ডিসেম্বর ইনফিনিটি ফোরামের উদ্বোধন করবেন
ফোরামের মূল ভাবনা ‘বিয়ন্ড’ বা অতিক্রম করে; ‘সীমানা অতিক্রম করে ফিনটেক’, ‘আর্থিক বিষয় অতিক্রম করে ফিনটেক’ ও ‘আগামীদিনে ফিনটেক’ –বিষয়গুলি নিয়ে ফোরামে আলোচনা হবে
নতুনদিল্লি, ৩০শে নভেম্বর, ২০২১
প্রধানমন্ত্রী শ্রী নরেন্দ্র মোদী আগামী তেশরা ডিসেম্বর বেলা ১০টার সময় ভিডিও কনফারেন্সের মাধ্যমে ফিনটেকের উপর আলোচনার সম্মেলন ইনফিনিটি ফোরামের উদ্বোধন করবেন।
ভারত সরকারের পৃষ্ঠপোষকতায় এবং গিফ্ট সিটি ও ব্লুমবার্গের সহযোগিতায় ইন্টারন্যাশনাল ফিনানশিয়াল সার্ভিস সেন্টার অথরিটি  তেশরা ও চৌঠা ডিসেম্বর আর্থিক প্রযুক্তি সংক্রান্ত এই ফোরামের আয়োজন করেছে। ইন্দোনেশিয়া, দক্ষিণ আফ্রিকা এবং বৃটেন প্রথমবার অনুষ্ঠিত এই ফোরামের সহযোগী রাষ্ট্র হিসেবে থাকবে।
ফিনটেক শিল্প সর্বাঙ্গীণ বিকাশ ও মানবজাতির কল্যাণে কি ভূমিকা রাখতে পারে তা নিয়ে আলোচনার জন্য বিশ্বের শীর্ষস্থানীয় নীতি নির্ধারক, ব্যবসায়ী, ও প্রযুক্তিবিদরা এখানে অংশ নেবেন।
ফোরামের মূল ভাবনা ‘বিয়ন্ড’ বা অতিক্রম করে। এই ভাবনার উপর ভিত্তি করে যেসব বিষয় নিয়ে আলোচনা হবে সেগুলি হলঃ ১) ‘সীমানা অতিক্রম করে ফিনটেক’-আর্থিক সমন্বয়কে উৎসাহিত করার জন্য ভৌগলিক সীমাকে অতিক্রম করে সরকারের সহায়তায় বানিজ্যিক বিভিন্ন দিক নিয়ে বিবেচনা করা, ২) ‘আর্থিক বিষয় অতিক্রম করে ফিনটেক’-মহাকাশ প্রযুক্তি, পরিবেশবান্ধব প্রযুক্তি, কৃষি প্রযুক্তির মত নতুন নতুন ক্ষেত্রে স্থিতিশীল উন্নয়ন , ৩) ‘আগামীদিনে ফিনটেক’ –ভবিষ্যতে নতুন নতুন সুযোগ গড়ে তুলতে কোয়ান্টাম কম্পিউটিং কিভাবে ফিনটেক শিল্পের বিষয়গুলি নিয়ে ফোরামে আলোচনা হবে।
এই ফোরামে ৭০টি দেশের প্রতিনিধিরা অংশ নেবেন। মুখ্য বক্তাদের মধ্যে থাকবেন মালয়েশিয়ার অর্থমন্ত্রী মিঃ জাফারুল আজিজ, ইন্দোনেশিয়ার অর্থমন্ত্রী মিস শ্রী মুলয়ানি ইন্দ্রবতি, ইন্দোনেশিয়ার সৃজনশীল অর্থনীতি বিভাগের মন্ত্রী মিঃ সান্দিয়াগা এস উনো, রিলায়েন্স ইন্ডাস্ট্রিজের চেয়ারম্যান ও ম্যানেজিং ডিরেকটর শ্রী মুকেশ আম্বানী, সফ্ট ব্যাঙ্কের চেয়ারম্যান ও মুখ্য কার্য নির্বাহী আধিকারিক মিঃ মাসায়োশি সোন , আইবিএম কর্পোরেশনের চেয়ারম্যান ও মুখ্য কার্যনির্বাহী আধিকারিক শ্রী অরবিন্দ কৃষ্ণ, কোটাক মাহিন্দ্রা ব্যাঙ্ক লিমিটেডের এমডি ও মুখ্য কার্যনির্বাহী আধিকারিক শ্রী উদয় কোটাক । ফোরামে ভারতীয় সহযোগীদের মধ্যে আছে নীতি আয়োগ, ইনভেস্ট ইন্ডিয়া, ফিকি ও ন্যাসকম।
ইন্টারন্যাশনাল ফিনানশিয়াল সার্ভিস সেন্টার অথরিটি ;-
গুজরাটের গান্ধীনগরে গিফট সিটিতে ২০১৯ সালের আন্তর্জাতিক আর্থিক পরিষেবা কেন্দ্র কতৃপক্ষ আইনের মাধ্যমে ইন্টারন্যাশনাল ফিনানশিয়াল সার্ভিস সেন্টার অথরিটি  গড়ে তোলা হয়। আর্থিক পণ্য, আর্থিক পরিষেবা, ভারতে আন্তর্জাতিক আর্থিক প্রতিষ্ঠানগুলির উন্নয়ন ও নিয়ন্ত্রণের জন্য এই সংস্থা কাজ করে। বর্তমানে গিফট আন্তর্জাতিক আর্থিক পরিষেবা কেন্দ্রই দেশের মধ্যে একমাত্র আর্থিক পরিষেবা কেন্দ্র।
CG/CB/
(
উপ-রাষ্ট্রপতিরসচিবালয়
ভারত ও সিয়েরা লিওন দ্বিপাক্ষিক সম্পর্ক প্রসারের পাশাপাশি রাষ্ট্রসংঘ নিরাপত্তা পরিষদের সংস্কারে আগ্রহ প্রকাশ করেছে
নয়াদিল্লি, ১৪ অক্টোবর, ২০১৯
ভারত ও সিয়েরা লিওন দ্বিপাক্ষিক সম্পর্কের প্রসারে রবিবার সেদেশের রাজধানী ফ্রিটাউনে বিভিন্ন ক্ষেত্রে ছয়টি চুক্তিপত্রে স্বাক্ষর করেছে। উভয় দেশই রাষ্ট্রসংঘ নিরাপত্তা পরিষদের সংস্কারেও সম্মত হয়েছে। উদ্দেশ্য, ভারত ও আফ্রিকায় বসবাসকারী এক-তৃতীয়াংশ মানুষের স্বার্থে রাষ্ট্রসংঘের সিদ্ধান্ত প্রণয়নকারী সংস্থায় যথাযথ মতামত পেশ করার সুযোগ করে দেওয়া। সিয়েরা লিওনের রাষ্ট্রপতি মিঃ জুলিয়াস মাডা বিও এবং ভারতের উপ-রাষ্ট্রপতি শ্রী এম ভেঙ্কাইয়া নাইডুর উপস্থিতিতে এই চুক্তিগুলি স্বাক্ষরিত হয়। উল্লেখ করা যেতে পারে, আফ্রিকার বিভিন্ন দেশ সফরের দ্বিতীয় পর্যায়ে শ্রী নাইডু সিয়েরা লিওন সফর করছেন। কোনও ভারতীয় উপ-রাষ্ট্রপতির এটিই প্রথম সিয়েরা লিওন সফর। ভারত সেদেশে হাই কমিশন স্থাপনের কথা ঘোষণা করেছে। দুই দেশই কৃষি, খাদ্য প্রক্রিয়াকরণ, তথ্য প্রযুক্তি, পরিকাঠামো উন্নয়ন ও দক্ষতা বৃদ্ধির ক্ষেত্রেও সহযোগিতা সম্প্রসারণে সম্মত হয়েছে।
এর আগে, শ্রী নাইডু সেদেশের মিঃ বিও-র সঙ্গে প্রতিনিধি পর্যায়ের বৈঠকে মিলিত হন। উভয় নেতাই বহুপাক্ষিক বিভিন্ন বিষয়ে নিজেদের দৃষ্টিভঙ্গী প্রকাশ করেন এবং রাষ্ট্রসংঘ নিরাপত্তা পরিষদ সহ অন্যান্য বহুপাক্ষিক মঞ্চগুলিতে সহযোগিতা আরও বৃদ্ধির বিষয়ে সম্মত হন। এই বৈঠকে শ্রী নাইডু সেদেশের রাষ্ট্রপতিকে জম্মু ও কাশ্মীরের পুনর্গঠন সংক্রান্ত সাম্প্রতিক সিদ্ধান্ত সম্পর্কে অবহিত করেন। তিনি জানান, জম্মু ও কাশ্মীরের আর্থ-সামাজিক উন্নয়ন ত্বরান্বিত করতে এবং সীমান্ত পারের সন্ত্রাস প্রতিরোধে ভারত সরকার এই সিদ্ধান্ত নিয়েছে। রাষ্ট্রসংঘ নিরাপত্তা পরিষদের সংস্কার সহ একাধিক আন্তর্জাতিক বিষয়ে দুই দেশের অবস্থান অত্যন্ত স্পষ্ট বলে উল্লেখ করে স্রী নাইডু আন্তর্জাতিক বিভিন্ন বিষয়ে সিয়েরা লিওনের ভূমিকার প্রশংসা করেন।
২
সিয়েরা লিওনের সঙ্গে ভারতের বিশেষ সম্পর্কের কথা উল্লেখ করে শ্রী নাইডু রাষ্ট্রসংঘের শান্তি রক্ষা অভিযানে সেদেশে ভারতের ৪ হাজার সেনাকর্মী মোতায়নের কথাও স্মরণ করেন। ভারতের পক্ষ থেকে সেদেশকে কৃষি, বিদ্যুৎ, জলসম্পদ এবং টেলি যোগাযোগ ক্ষেত্রে ২১৭.৫ মিলিয়ন মার্কিন ডলার সাহায্যের কথা উল্লেখ করে শ্রী নাইডু কৃষি সেচ ব্যবস্থার উন্নয়নে সহজ শর্তে ৩০ মিলিয়ন মার্কিন ডলার ঋণ সহায়তা দেওয়ার কথাও ঘোষণা করেন। সেদেশের রাজধানী ফ্রিটাউনে রাষ্ট্রপতি নতুন কার্যালয় ভবন নির্মাণে সহজশর্তে ঋণ সহায়তার প্রস্তাব দেন শ্রী নাইডু।
আন্তর্জাতিক সৌর জোটে সিয়েরা লিওনের সামিল হওয়ায় সন্তোষ প্রকাশ করে শ্রী নাইডু বলেন, বিশ্ব জুড়ে সৌর শক্তি ক্ষেত্রের দ্রুত উন্নয়নে এবং প্রযুক্তি হস্তান্তরের সুযোগ-সুবিধা সকলের কাছে পৌঁছে দিতে ভারত অগ্রণী ভূমিকা পালন করছে। মহাত্মা গান্ধীর সার্ধশত জন্মবার্ষিকী উদযাপনের অঙ্গ হিসাবে মহাত্মা গান্ধীর স্মৃতিতে একটি স্মারক ডাকটিকিট প্রকাশ করার জন্যও উপ-রাষ্ট্রপতি সেদেশের রাষ্ট্রপতিকে ধন্যবাদ দেন। সিয়েরা লিওনে বসবাসকারী প্রায় ১ হাজার ৪০০ ভারতীয় সম্প্রদায়ের মানুষের সুরক্ষা ও নিরাপত্তার বিষয়টি সুনিশ্চিত করার জন্য শ্রী নাইডু সেদেশের সরকারের প্রশংসা করেন। তিনি বলেন, সেদেশে খনি, কৃষি-শিল্প, জলজ চাষাবাদ, হীরের অলঙ্কার এবং ওষুধ শিল্প ক্ষেত্রে ভারতের অংশগ্রহণের বিপুল সম্ভাবনা রয়েছে। এজন্য, ‘আমাদের একসঙ্গে কাজ করা অত্যন্ত প্রয়োজন’।
CG/BD/SB
(Visitor Counter : 69
কেন্দ্রীয়মন্ত্রিসভা
কলকাতা পোর্ট ট্রাস্টের নাম শ্যামাপ্রসাদ মুখোপাধ্যায়ের নামানুসারে করার প্রস্তাবটি অনুমোদন করলো কেন্দ্রীয় মন্ত্রিসভা
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে কলকাতা বন্দরের নাম পরিবর্তন করে শ্যামাপ্রসাদ মুখার্জী বন্দর নামকরণের প্রস্তাবটি অনুমোদিত হয়েছে।
কলকাতা পোর্ট ট্রাস্টের বোর্ড অফ্ ট্রাস্টিজ গত ২৫শে ফেব্রুয়ারি এই বন্দরের নাম পরিবর্তন করে শ্যামাপ্রসাদ মুখার্জী বন্দর করার প্রস্তাব অনুমোদন করে। বিশিষ্ট আইনজীবী, শিক্ষাবিদ, চিন্তাবিদ এবং জননেতা শ্রী মুখার্জী বহুমুখী প্রতিভার অধিকারী ছিলেন।
কলকাতা বন্দরের সার্ধ শতবার্ষিকী উদযাপনের উদ্বোধনী অনুষ্ঠানে ১২ই জানুয়ারি পশ্চিমবঙ্গের মানুষের ভাবাবেগের বিষয়টি বিবেচনা করে এই বন্দরের নাম পরিবর্তনের ঘোষণা করা হয়। ডঃ শ্যামাপ্রসাদ মুখার্জী ছিলেন জাতীয় একতা, বাংলার উন্নয়ন, শিল্পায়ন এবং এক দেশ এক বিচার ব্যবস্থার কট্টর সমর্থক।
পশ্চাদপটঃ
দেশে কলকাতা বন্দরই একমাত্র বৃহৎ নদী বন্দর। ১৮৭০ সালে ১৭ই অক্টোবর একটি ট্রাস্ট এই বন্দরের পরিচালনার দায়িত্ব নেয়। ১৫০ বছরের ইতিহাসে ভারতের ব্যবসা বাণিজ্য ও অর্থনীতির প্রবেশ দ্বার হিসেবে কলকাতা বন্দর গুরুত্বপূর্ণ ভূমিকা পালন করেছে। ভারতের স্বাধীনতা সংগ্রাম, প্রথম ও দ্বিতীয় বিশ্বযুদ্ধ, পূর্ব ভারত সহ সারা দেশের সামাজিক ও সংস্কৃতিক পরিবর্তনের সাক্ষী এই বন্দর।
সাধারণত, ভারতের প্রধান প্রধান বন্দরগুলি যে শহরে সেগুলি অবস্থিত, সেই শহরের নাম অনুসারে হয়ে থাকে। তবে, বিশিষ্ট নেতাদের ভূমিকার কথা স্মরণ করে কিছু কিছু ক্ষেত্রে কোনো কোনো বন্দরের নাম এই সব নেতাদের নাম অনুসারে করা হয়। ১৯৮৯ সালে সরকার নব সেবা পোর্ট ট্রাস্টের নাম জওহরলাল নেহেরু পোর্ট ট্রাস্ট করার সিদ্ধান্ত নিয়েছিল। ২০১১ সালে তুতিকোরিন পোর্ট ট্রাস্টের নামকরণ করা হয়েছিল ভি.ও চিদামবরানার পোর্ট ট্রাস্ট। তামিলনাড়ুর প্রাক্তন মুখ্যমন্ত্রী, বিশিষ্ট স্বাধীনতা সংগ্রামী শ্রী কে. কামরাজার-এর নাম অনুসারে এন্নোর পোর্ট লিমিটেডের নাম দেওয়া হয় কামরাজার পোর্ট লিমিটেড। সম্প্রতি ২০১৭ সালে, কান্দলা বন্দরের নামকরণ করা হয়েছে দীনদয়াল বন্দর। ভারতে অনেক জাতীয় নেতার নাম অনুসারে বিমানবন্দরের নামকরণ করা হয়েছে।
(CG/CB/SKD
রাষ্ট্রপতিরসচিবালয়
ভারতের রাষ্ট্রপতি ইন্ডিয়া টুডে সাফাইগিরি সম্মেলনের পৌরোহিত্য করলেন এবং সবচেয়ে কার্যকর স্বচ্ছতা দূত পুরস্কার দিলেন সচিন তেন্ডুলকরকে
নয়াদিল্লি, ২ অক্টোবর, ২০১৯
ভারতের রাষ্ট্রপতি শ্রী রামনাথ কোবিন্দ মহাত্মা গান্ধীর ১৫০তম জন্মবার্ষিকী উপলক্ষে নতুন দিল্লিতে ইন্ডিয়া টুডে সাফাইগিরি শিখর সম্মেলনে পৌরোহিত্য করেন এবং ভাষণ দেন। ‘সবচেয়ে কার্যকর স্বচ্ছতা দূত’ পুরস্কার তুলে দেন শ্রী সচিন তেন্ডুলকরের হাতে।
এই অনুষ্ঠানে রাষ্ট্রপতি বলেন, গত পাঁচ বছরে দেশে স্বচ্ছতা অভিযান জন-আন্দোলনের চেহারা নিয়েছে। প্রধানমন্ত্রী থেকে গ্রাম প্রধান – প্রত্যেকে প্রত্যক্ষ বা অপ্রত্যক্ষভাবে স্বচ্ছতা অভিযানে অংশ নিয়েছেন একে সফল করে তুলতে। তিনি বলেন, এই ঐতিহাসিক সাফল্য প্রত্যেক নাগরিকের অংশগ্রহণ ব্যতীত পূর্ণ হত না।
প্রধানমন্ত্রী শ্রী নরেন্দ্র মোদীর দ্বারা ভারত প্রকাশ্য শৌচমুক্ত দেশ হিসেবে ঘোষিত হওয়ার বিষয়টি উল্লেখ করে তিনি বলেন, মহাত্মা গান্ধীর জন্মবার্ষিকীতে এটাই প্রকৃত অর্ঘ্য। তিনি বলেন, যদিও রাষ্ট্রসঙ্ঘ নির্ভরযোগ্য উন্নয়নের লক্ষ্য ২০৩০-এর মধ্যে পূর্ণ করার কথা বলেছে, ভারত তার ১১ বছর আগেই লক্ষ্যমাত্রা পূরণ করবে। এই সাফল্যের জন্য দেশের প্রতিটি নাগরিকেরই অভিনন্দন প্রাপ্য।
রাষ্ট্রপতি বিশেষ করে বলেন যে স্বচ্ছতা একটি চলমান প্রক্রিয়া যা প্রতি মুহূর্তের কাজ। আমাদের সাফল্যে সন্তুষ্ট থাকলেই চলবে না। তিনি সারা দেশে গ্রাম, ব্লক, জেলাস্তরে স্বচ্ছতার ক্ষেত্রে একটি প্রতিযোগিতামূলক মডেল তৈরির আবেদন জানান যাতে স্বচ্ছতা অভিযান আরও উন্নততর হয়। তিনি বলেন, পাঁচ বছরের সাফল্যের ভিত্তিতে আমাদের ওডিএফ লক্ষ্যমাত্রা অর্জনের জন্য উদ্যোগ নিতে হবে নতুন প্রযুক্তি ব্যবহার করে।
রাষ্ট্রপতি বলেন, প্রগতিশীল দেশ গড়তে আমাদের সমগ্র সামাজিক জীবনের সঙ্গে স্বচ্ছতাকে অবিচ্ছেদ্য অঙ্গ করে নিতে হবে। আমাদের এমন একটি ভাবনা গড়ে তুলতে হবে যাতে প্রতিটি মানুষ তাঁর বাড়ি, রাস্তা, গ্রাম, শহর বা নগরকে সবচেয়ে পরিষ্কার এবং সুন্দর করে তুলতে সচেষ্ট হবেন।
CG/AP/DM
(Visitor Counter : 62